**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 15**

**гр. Трявна, 08.10.2015г.**

Днес, 08.09.2015 година се състоя заседание на Общинска избирателна комисия - гр. Трявна /ОИК/, назначена с Решение № 1832-МИ/НР/ 04.09.2015 г. на ЦИК.

На заседанието присъстват: Андреана Рачева, Снежана Бонева, Елена Колева, Валентина Жечева, Кольо Станев, Кремена Станева, Митко Рашков, Стоян Василев, Радослав Ников, Иван Петров, Камен Кънчев.

Отсъстващи – Няма.

Налице е законоустановения кворум, съгласно разпоредбите на чл.85, ал.3 от Изборния кодекс /ИК/, комисията може да заседава и взема решения.

Заседанието бе открито в 15.00 часа под председателството на Андреана Рачева - председател на ОИК –Трявна.

**Андреана Рачева:**

Уважаеми колеги, откривам заседанието на ОИК – Трявна. Заседанието ще се проведе при следния

**ДНЕВЕН РЕД:**

1. Разглеждане на жалби и писма.

2. Разни.

Гласували всички „за“ - 11 гласа, „против“ няма.

По т. 1 от дневния ред: Докладва председателят, Андриана Рачева.

**Рачева:** Докладвам Писмо № 12-00-4/08.10.2015 г. от Информационно обслужване – Габрово, за сведение.

Докладвам Писмо от 08.10.2015 г. на Технически екип ОА – Габрово относно провеждане на работна среща с представители на ЦИК.

**ОТНОСНО:** Жалба с вх. № 11 от 05.10.2015г., депозирана от Георги Пенчев Пенчев, ЗА кмет на Община Трявна.

Общинска избирателна комисия - Трявна е сезирана с  жалба с вх. № 11/ 05.10.2015г. по описа на  електонния регистър на жалбите в ОИК-Трявна, от Георги Пенчев Пенчев, За кмет на Община Трявна.

В жалбата се сочи, че на 05.10.2015 г., ПП „Герб“ е изградила предизборна шатра в общински имот ПИ с идентификатор 73403.501.2857 по кадастралната карта и кадастралните регистри на гр. Трявна, без да заплати необходимата такса и без да има разрешение за това от общината.

В периода от 10.00 ч. до 11.30 ч. на същото място се провела предизборна кампания и се раздавали агитационни материали. За наличието на шатрата в посоченото време е съставен констативен протокол от служители на Общинска администрация – Трявна и служител от РУ „Полиция“ гр. Трявна. Счита се, че това е нарушение по чл. 168 ал. 3 от ИК и на организатора на мероприятието, Цветомир Михов, следва да бъде наложена съответна санкция от ОИК – гр. Трявна. ПП „Герб“ и Цветомир Михов неколкократно били уведомявани с писма № 23-00-10-001 от 25.09.2015 г. и № 0201-1-003 от 28.09.2015 г., че следва за изграждане на предизборни шатри на общински терен да се заплати съответната такса, съгласно действащите наредби на Общински съвет - Трявна. На писмо до ОИК – Трявна, изх. № 0201-1-001 от 25.09.2015 г. на Община Трявна е получен отговор от ОИК – Трявна под № 0201-1-002 от 28.09.2015 г., като е отговорено, че за изграждане на шатри следва да се заплати съответната такса. Въпреки тези факти шатрите са планирани да бъдат поставени без заплащане в официално съобщение на ПП „Герб“ в Интернет, копие от което съобщение е приложено към жалбата.

По искане на Общинска избирателна комисия - Трявна от Община Трявна бяха представени цитираните в жалбата писма, както и писмо изх. № 23.00-14-001/ 01.10.2015г.

Оформиха се различни становища по жалбата. Предлагам да гласуваме поименно решението на комисията. Има ли противно мнение? Няма регистрирано.

Общинска избирателна комисия – Трявна, след направените разисквания, счита жалбата за неоснователна по следните съображения:

Относно чл. 168, ал.3 от ИК намираме следното:

Не се установява по безспорен начин и съгласно представените допълнително писмени доказателства, политическата формация да е уведомена за размера на дължимата такса при ползване на общински терен. С оглед на това същата е била поставена в невъзможност да я заплати.

 Относно искането в жалбата да бъде санкциониран организатора на мероприятието, Цветомир Михов, ОИК-Трявна счита че, същото се явява недоказано.

Административнонаказателната отговорност е лична и трябва да има доказателства, че Цветомир Михов е разпоредил или лично е поставил шатрата. Тъй като не се доказа по безспорен начин този факт, е невъзможно да се твърди, че същият е осъществил състав на администртивно нарушение, наказуем със санкционната норма на чл. 474, ал.1 от ИК. За да е налице административно нарушение е необходимо наличието на субективния елемент на нарушението, а именно деецът съзнателно да е осъществил противоправно деяние. В случая незаплащането на такса не се дължи на виновно поведение на Цветомир Михов, а на пречка извън неговата воля – липсата на определена такава от страна на компетентния административен орган.

 По изложените съображения, жалбата следва да бъде оставена без уважение.

 След направените разисквания и на основание чл.87, ал.1, т.22 от ИК, ОИК- Трявна

**Р Е Ш И:**

Оставя без уважение Жалба с вх. № 11/05.10.2015г., подадена от Георги Пенчев Пенчев, За Кмета на община Трявна, като неоснователна и недоказана.

Решението може да се обжалва пред Централната избирателна комисия по реда на чл. 88 ал. 1 от ИК в срок до три дни от обявяването му.

Решението да се обяви на таблото на ОИК - Трявна и да се публикува в Интернет страницата на комисията.

Гласували „за“ - 8 гласа, „против“ - 3.

ПРЕДСЕДАТЕЛ:
 Андреана Рачева

СЕКРЕТАР:

 Радослав Ников